প্রথমেই আপনাকে ধন্যবাদ জানাচ্ছি, আপনার দীর্ঘ কিন্তু চমৎকার মন্তব্যের জন্য। আপনি আমার লেখা সম্বন্ধে এবং বই সম্বন্ধে যে প্রশংসা বাক্য বর্ষণ করেছেন তাতে যে কেউই খুশি হবে বলাই বাহুল্য। আমার আরো ভাল লেগেছে যে, আপনি শুধু প্রশংসাই করেননি সেই সাথে কিন্তু প্রশ্নও করেছেন, সামান্য হলেও বিপরীত কিছু মত দিয়েছেন। ভাল ভাল কথাগুলো নিয়ে গদ গদ চিত্তে তো আলোচনা করাই যায়, কিন্তু সেগুলোতে গিয়ে আত্মম্ভরিতা তৈরি করে বোধ হয় লাভ নেই। বরং আপনি যেগুলো বিষয়ে প্রশ্ন করেছেন বা অন্যমত প্রকাশ করেছেন সেগুলোই আলোচনায় আনা যাক।